Só lyk ’n perfekte koalisie | SARIE
Koalisie is ’n woord wat ons die afgelope paar weke sommer baie hoor. Maar wat beteken dit, en hoe lyk ’n perfekte koalisie nou eintlik?
Koalisie, wat? ’n Politieke koalisie is ’n vennootskap (samewerking) tussen twee partye wat gaan poog om saam te regeer. Vyf van die groot stede in SA is ná die pas afgelope munisipale verkiesings nie onder die ANC se bewind nie. Maar omdat die opposisiepartye nie oral ’n volstrekte meerderheid behaal het nie, is daar sprake van koalisie tussen die DA en die EFF in Johannesburg, Pretoria, Mogale City (Krugersdorp) en Nelson Mandelabaai (Port Elizabeth) sodat hulle in elk van die onderskeie metro’s sáám die meerderheid teenoor die ANC kan vorm.
As ons kon kies, sal dié goeie koalisies wees:
– Pannekoek en kaneelsuiker
– Wayde van Niekerk en die 400 m
– Biltong en bier
– Braaivleis en rugby
– Meryl Streep en die Oscars
– Vis en tjips
– Serena Williams en Wimbledon
– Fliek en springmielies
– Kate Middleton en prins William
Hertog en Hertogin van Cambridge, Prins William en Kate Middleton. Foto: @the_british_monarchy instagram
– Reën en ’n lekker boek
– Tee en koekies
– George Clooney en ’n donkersjokolade
Wat sal jou perfekte koalisie wees?